messages: Loe läbi uudis ja anna sellele lühike kokkuvõte ühe või kahe lausega. Vastus peab olema ainult eesti keeles!
  
  Tekst:
  
  Põhiettekandeid oli kolm regionaalminister Siim-Valmar Kiislerilt, Tallinna Ülikooli professor Georg Sootlalt ja põhiseaduskomisjoni esimehelt Väino Lindelt. Arutelu oli elav, kuigi sellest osavõtjate arv ei olnud eriti suur ja kuigi plaaniti mitte peatuda poliitilistel päevaprobleemidel ja rääkida rohkem tulevikunägemusest ei saanud mööda ei tänasest rahastamisõiguste ja kohustuste ega ka igihaljast haldusreformi teemast. Mõned näited. Regionaalminister Siim-Valmar Kiisler. Kui aga Eesti kavatseb veel pikalt hoida tänast omavalitsuskorraldust puutumatuna siis peame sukelduma mahukasse bürokraatlike koostöökokkulepete rägastikku, kus eri partnerite võimekus ja soov lepingulistesse partnerlussuhetesse oma naabritega astuda on väga erinev. Küsimus on, kas seda on üldse võimalik saavutada suhteliselt suure hulga pisipartnerite lepingulise ühendamise teel oludes, kus igal neist on oma volikogu ja omad kohalikud eesmärgid. Professor Georg Sootlalt küsiti samuti, miks meie omavalitsusreformi ikkagi ei õnnestu läbi viia. Täna puuduvad institutsionaalsed eeldused meie arvates, et omavalitsusreform saaks üldse hakata seda välja töötama, rääkimata sellest, et seda ellu viima. Need eeldused olid aastal 1999 2001, kui toimus haldusreformi katse, oli haldusreformi komitee oli aga üks probleem oli siiski see, et valitsus langes ja sellega langes ka reform. Vot see on meie, Eesti poliitika, kuidas öeldakse, suur probleem? Ning mõned näited fraktsioonide sõnavõttudest reformierakondlane Peep Aru. Tuleb siinkohal tunnistada, et mitte kõik ei ole veel aru saanud, et kohalik omavalitsus ei ole riigi käepingetus, tema kohahaldusorgan ikka ja jälle kuuleme, et vähe räägitakse läbi üksikküsimusi ei kooskõlastata omavalitsustele seadustega antavate ülesannete rahaline kate ei ole piisav. Ning veel. Reformierakonna üldine seisukoht omavalitsussüsteemi edasisel arengul mahub lausesse. Nihutame raha ja ülesandeid, mitte piire. Jah, kohalike omavalitsuste reform ei tähenda piiride tõmbamist, vaid põhimõtteliset otsust, milleks vallad ja linnad loodud on. Milliseid ülesandeid on vaja ja mõistlik lahendada just kohapeal. Kogukonna esindajate otsused? Päris mitmel juhul kerkis esile seisukoht, et ei pea olema ühinemine või ühendamine, aitab ka ühistegevusest. Jaan õunapuu, kes esindas täna sotsiaaldemokraatide fraktsiooni. Teen ettepaneku vabariigi valitsusele ja, ja ka riigikogule kasutada seadusandliku võimalust panna omavalitsustele ühiselt täidetavaid ülesandeid. Noh, see on ilmselt sama mõte, mille käis ka professor välja niinimetatud teenuspiirkondadest, aga see oleks siis seaduslikult pandud ühised ülesanded. Seadusega saaks ette näha, et konkreetset ülesannet peavad omavalitsused täitma koos territooriumil, kus elab vähemalt 15 20000 elanikkonda ja need valdkonnad võiksid siis olla jäätmekäitlus, ühistransport, vanurite ja puuetega inimeste hoolekanne, gümnaasiumi ja kutsehariduse andmine. Kokkuvõtteks võib öelda, et enamik kohalolijatest jäid rahule professor Georg Sootla ettekandega ja vastustega, kas ka kogu aruteluga on omaette küsimus.
messages: user
messages: Riigikogu arutas riiklikult olulise tähtsusega küsimusena riigi ja omavalitsuste suhteid.
messages: assistant